rlitschk/wikidir huggingface dataset:
Ronald Erwin „Ron“ McNair (* 21. Oktober 1950 in Lake City, South Carolina, USA; † 28. Januar 1986 bi Cape Canaveral, Florida) weer en US-amerikaansch Astronaut, de bi de Challenger-Katastrooph to Dood keem. Bit 1967 hett McNair de Carver High School in sien Gebortsoort besöcht, bevör he ünnerstütt dör en Stipendium en Physikstudium an de North Carolina Agricultural and Technical State University upnehm, dat he in 1971 mit en Bachelor un en magna-cum-laude-Lob afsluuten dee. He gung dornah an dat bekannte Massachusetts Institute of Technology (MIT), wo he an sien Dokterarbeit schreev, de he in Physik 1976 afsluuten kunn. Nah den Afsluss an dat MIT wurr he as Physiker an den Hughes Research Laboratories in Malibu, Kalifornien anstellt. 1978 wurr McNair för dat Ruumfohrtprogramm vun de NASA utwählt un is in' Februar 1984 mit de Challenger-Mission [[STS 41-B) ünner dat Kommando vun Vance DeVoe Brand as Missionsspezialist eerstmals in't All flagen. Pilot bi disse Mission weer Robert Lee Gibson un de beid anner Missionsspezialisten Bruce McCandless un Robert Lee Stewart. Hööchtpunkt bi disse Mission weer de eerste free Butenbordinsatz dör McCandless un Stewart. McNair wurr denn utwählt för de Mission STS 51-L mit dat Space Shuttle Challenger , de an‘
As Good Hollenwisch (hoochdüütsch Gut Holenwisch) warrt twee Eddelgöder in de Gemeen Wischhoben (Samtgemeen Noordkeden) in’n Landkreis Stood, Neddersassen, betekent. De Göder doot in’n lütten Oort Hollenwisch liggen, de polietsch von öllers bi Hamelwöörden bihöört. En drüdd Good in Hollenwisch is al in dat 19. Johrhunnert utgahn ween. Dat Good kummt in dat 13. Johrhunnert toeerst in de Oorkunnen vör un hett to de Tied Hermann von Lütcken tohöört. De Hoff harr ok groten Besitt op Kahlesand. Allens tohoop weer de Hoff to Anfang von dat 20. Johrhunnert 450 Hektar groot. Dat hüdige Goodshuus is 1913 boot worrn. Eduard Hermann von Lütcken sien eenzigen Söhn is in’n Eersten Weltkrieg fullen. Nadem Eduard Hermann doodbleven is, hett dorüm sien Swiegersöhn, Georg von Reden-Reden den Hoff övernahmen. Eduard von Reden-Lütcken hett dat Goodshuus 1980 verköfft. Dat warrt nu von de Stiftung Bethel in’n Noorden as Inrichtung för chronische psychsche Krankheiten mit 31 Plätz bruukt. Ok bevör dat verköfft worrn is, weer dat al verpacht an’n Landkreis Stood un is as Olenhuus un Kinnerheim bruukt worrn. Dat öllere Goodshuus is üm 1600 rüm boot un 1796 ümboot worrn. Dat steiht ok vondaag noch un is dat Wahnhuus von Eduard von Reden-Lütcken. De üm
Rotthusen (hoochdüütsch Rotthausen) is lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Padingbüddel mit bi. De Oort liggt in de Masch von Land Wusten. De Noordsee is good twee Kilometer in’n Westen. Dat Water ut dat Rebeed flütt över Gravens af na de Padingbüddeler-Mulsener Waterlöös un de Lemmasch. De Naveröörd sünd Padingbüddel in’n Noorden, Heuhusen in’n Noordoosten, Themeln un Dorum in’n Oosten, Feldsaten, Lewen un Mulsen in’n Süüdoosten, Barlinghusen in’n Süden, Veerhusen, Misselwarden un Flohborg in’n Süüdwesten, Weitenweg in’n Westen un Engbüttel un Bellitzen in’n Noordwesten. De Oort weer vör 1852 in dat Süderveerdel von dat Kaspel Padingbüddel un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. Mit de Gemeenreform in Neddersassen an’n 1. März 1974 is de Gemeen Padingbüddel Deel von de Samtgemeen Land Wusten worrn. To’n 1. Januar 2015 is de Gemeen Padingbüddel oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn. Rotthusen is evangeelsch-luthersch präägt un höört to
De Wackelstraat (hoochdüütsch Wackelstraße) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. Binnen de Gemeen höört de Wackelstraat to de Oortschop Noordholt. De Oort höört polietsch von öllers bi Spiek mit bi. De Oort liggt in de Masch von Land Wusten. De Noordsee liggt good dree Kilometer in’n Westen. Dat Water ut dat Rebeed warrt över de Spieker Waterlöös afföhrt. De Naveröörd sünd Noordholt in’n Noordoosten, Dieksenn in’n Oosten, de Spieker Noordermarren in’n Süüdoosten, Steenau un Spiek in’n Süden, Sielhusen in’n Süüdwesten un de Spieker Olendiek in’n Westen. De Oort weer vör 1852 in dat Spieker Noorderveerdel von dat Kaspel Spiek un hett to dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Gemeen Spiek is an’n 1. März 1974 mit de Gemeenreform in Neddersassen Deel von de Gemeen Noordholt worrn. To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. De Wackelstraat is evangeelsch-luthersch präägt un höört to dat Kaspel von de Georg-Kark in
Altona (hoochdüütsch Altona) is en lütten Oort in de Gemeen Öberndörp (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers bi Öberndörp mit bi. De Oort liggt in de Masch an’n Diek von de Oost. De Naveröörd sünd Öberndörp in’n Noorden, Bentwisch in’n Noordoosten, Nedderstreek un Nedderstrekerdiek in’n Süüdoosten, Braak in’n Süden, Ohrensflucht in’n Süüdoosten un Oostercaadwisch in’n Westen. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Altona is evangeelsch-luthersch präägt un höört to dat Kaspel von de Georg-Kark in Öberndörp. Altona liggt an de Kreisstraat 25, de in’n Noorden na Öberndörp un Geversdörp geiht un in’n Süden na Hemm un in Hemmoor an de Bundsstraat 73 ran. Ok över Öberndörp un de K 24 besteiht Togang to de B 73. De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 36 Kilometer in’n Süüdoosten von Altona an de B 73. De Opfohrt 1 Cuxhoben op de Autobahn 27 (Afsnidd Cuxhoben–Bremerhoben) liggt so 38 Kilometer in’n Noordwesten de B 73. De nächste Bahnhoff is so bi veer Kilometer
Johann Wilhelm Rabius (* 27. Dezember 1746 in Hannover; † 4. März 1802 in Reinhusen) weer en düütschen Verwaltungsbeamten. Rabius is 1746 as Söhn von Maria Anna, borene Lüders (1. März 1726–31. August 1799), un den Kamerschriever Friedrich Conrad Rabius (15. März 1709–21. August 1771) in Hannover boren. He hett 1768 anfungen an de Universität Göttingen Juristeree to studeren. Na dat Studium is he in’n hannöverschen Staatsdeenst gahn. He is 1779 Amtsschriever in dat Amt Neehuus worrn. 1783 is he in dat Amt Lüchow wesselt, 1786 in dat Amt Winsen, 1789 in dat Amt Rauenkerken un 1797 in de Ämter Niedeck un Reinhusen. Dor is he 1798 Amtmann worrn un dat bet to sien Dood 1802 bleven. Rabius hett an’n 1. Dezember 1789 in Aimbeck Dorothea Luise Henriette Wilhelmine Wernher (na sien Dood in twete Eh verheiraadt mit Anton Friedrich Carl Cleve) freet. Hans-Cord Sarnighausen: Hannoversche Amtsjuristen von 1715 bis 1866 in Neuhaus an der Oste. in Jahrbuch der Männer vom Morgenstern 91, 2012 Normdaten: GND: 1035120445 (OGND, AKS) | VIAF: 301025119 | Wikipedia-Personensöök
Conrad Heinrich Andreas Hepke (* 1729 in Gosler; † 18. Juni 1793 in Wischhoben) weer en düütschen Verwaltungsbeamten. Hepke is 1729 as Söhn von Maria, borene Brunsberg, un Eberhard Hepke in Gosler boren. He hett sik an’n 16. April 1749 an de Universität Göttingen inschreven un Juristeree studeert. Na dat Studium is he in’n hannöverschen Staatsdeenst gahn. He is 1768 Amtsschriever in dat Amt Syke worrn. An’n 10. November 1769 hett he tohoop mit siene Fro dat Börgerrecht von de Stadt Gosler kregen. 1780 is he as Amtsschriever in dat Amt Neehuus wesselt. 1789 is he Amtmann in dat Amt Wischhoben un Greev in dat Grevengericht Freeborg worrn un dat bet to sien Dood 1793 bleven. Hepke hett an’n 26. September 1769 in Bremen Margarethe Sophie Elisabeth Olbers (22. März 1751–6. Oktober 1796; Dochter von Johann Georg Olbers) freet. De beiden harrn söss Döchter un een Söhn. To de Kinner hebbt Anne Marie (1774–25. August 1804; hett Friedrich Gottlieb Sarnighausen freet) un Theodor (Koopmann in London) tellt. Von de annern Döchter weer een mit’n Koopmann Claepius, een mit’n Landsyndikus Domeyer un een mit’n Gerichtsverwalter Rohdenburg verheiraadt. Hans-Cord Sarnighausen: Hannoversche Amtsjuristen von 1715 bis 1866 in Neuhaus an der Oste. in
Johann Georg Olbers (* 7. September 1716 in Öös; † 20. Dezember 1772 in Bremen) weer en düütschen Theoloog un Bremer Doompreddiger. Olbers is 1716 as Söhn von’n Pastoor Casper Olbers (25. Januar 1678–29. April 1760) an de Christophorus-Kark in Öös boren. He güng op dat Athenaeum Stood na School un hett sik an’n 7. Mai 1735 för en Studium von de Theologie an de Universität Rostock inschreven. Later weer he an de Universität Göttingen. Sien Dokter hett he denn in Rostock maakt. Na dat Studium hett Olbers as Huuslehrer arbeidt un is 1742 Subrekter an de Doomschool Bremen worrn. 1747 is he as Pastoor ordineert worrn un hett de Karkengemeen von de Johannis-Kark in Arbargen övernahmen. Von dor is he 1760 as Doompastoor an’n St.-Petri-Doom in Bremen beropen worrn. Olbers hett 1747 Anna Maria Vogt (1728–1798) freet, de Dochter von’n Doompreddigers Johann Vogt. De beiden harrn 16 Kinner, von de negen över dat Kinneröller rut leevt hebbt. De Kinner weren: Johann Caspar (29. August 1748–3. Februar 1749), Amalia Elisabeth (28. April 1750–27. Juni 1752), Margarethe Sophie Elisabeth (22. März 1751–6. Oktober 1796; hett Conrad Heinrich Andreas Hepke freet), Johann Caspar Theodor (9. Mai 1752–26. Dezember 1815; Amtmann), Friedrich Georg
Michael John „Mike“ Smith (* 30. April 1945 in Beaufort, North Carolina, USA; † 28. Januar 1986 bi Cape Canaveral, Florida) weer en US-amerikaansch Marinefleger un Astronaut , de bi de Challenger-Katastrooph to Dood keem. Smith hett 1963 de High School in Beaufort afslooten un hett denn an de United States Naval Academy in Maryland Marinetechnik studeert. Nah sien Bachelor, den he 1967 kreeg (vun de 893 Afsolventen vun den Johrgang belegg he Platz 108), gung he an de Naval Postgraduate School in dat kalifornsch Monterey un kreeg en Johr later en Master in Luftfohrttechnik. Nah sien Gradueeren wurr Smith in Texas to'n Marinepiloten utbildt un weer denn as Utbilder an dat Advanced Jet Training Command tätig. Af dat Fröhjohr 1971 deen he up den Floogtüüchdräger „USS Kitty Hawk“ as Pilot in' Vietnamkrieg. Nah den Krieg wurr he in Maryland an de United States Naval Test Pilot School (USNTPS) to'n Testpiloten utbildt. In' Ansluss an dat Examen hett he af 1974 an de Entwicklung vun en Teelerkennungssensor för de A-6E „Intruder“ arbeit. 1976 kehr he för eeneenhalv Johren as Utbilder an de USNTPS torüch, bevör he mit en Eenheit an Bord der USS Saratoga in't Middelmeer Deenst maakt hett. Smith
De William Marsh Rice University, kört Rice University is en private US-amerikaansch Universität in Houston, Texas. In Hoochschoolrankings tellt se regelmatig to de best 20 Universitäten vun dat Land. To Tiet sünd 6.487 Studenten inschreven (Stand Hatvst 2013). De Hoochschool is Liddmaat vun de Association of American Universities, en siet 1900 bestahn Verbund vun führen forschungsintensiv nordamerikaansch Universitäten. De Boomwullgrootkoopmann William Marsh Rice hett 1891 dat William Marsh Rice Institute for the Advancement of Literature, Science, and Art grünnd, um sück bi de Stadt Houston dorför erkenntlich to wiesen, dat he dat hier to grooten Riekdom brocht harr. De Grünnensoorkunn seech vör, dat dat Rice Institute eerst nah sien Dood offiziell apen maakt wurrn sull. Aber, nahdem he 1900 ümbrocht wurrn weer un nah en langen Arvstriet nehm dat Institut 1912 mit 77 männlich ud wievlich, aber ahn Utnahm witt Studeerenden den Lehrbedriev up. Eerst Präsident weer Edgar Odell Lovett, en Mathematiker vun de Princeton University. 1960 wurr dat Rice Institute offiziell in William Marsh Rice University umnömmt. Siet 1966 wurrn ok nich-witt Studeerende upnommen. De Rice University bedrifft Spitzenforschung in völ Berieken. So is se eng mit dat Ruumfohrtprogramm vun de USA verbunnen. 1963 wurr dor dat eerste Institut
Dat Slott Bílina (Slott Bilin) is en Barockslott in de Stadt Bílina in' Ústecký kraj, Tschechien. Oorsprünglich weer in Bílina siet dat 10. Johrhunnert dat fröhmiddelöllerich Verwaltungszentrum vun de Region. In dat 13. Jahrhundert wurr dicht bi de oorsprüngliche Wallburg up de Stäe vun dat hüdige Slott en hoochmiddelöllerich Borg opricht. 1502 hett Děpold von Lobkowicz de Borg köfft. Wenzel Ferdinand von Lobkowicz hett in de Johren 1675–1682 de Anlaag nah Entwürfen vun Giovanni Pietro Tencalla un Antonio della Porta to en repräsentativ barock Slott umbaut. Wiedere Umbauten funnen in dat 19. Johrhunnert statt. Den Lobkowicz hörr dat Slott bit 1945, dornah wurr dat konfiszeert un nah 1989 weer torüchgeven. Rudolf Anděl (Hrsg.): Hrady, zámky a tvrze v Čechách, na Moravě a ve Slezsku. Bd. III : Severní Čechy. Svoboda, Praha, 1984. S. 40–44. Koordinaten: 50° 32′ 55″ N, 13° 46′ 35″ O
Disse List gifft en Översicht över de Möhlen in’n Landkreis Cuxhoben un in Bremerhoben. Listen von de Möhlen in Neddersassen na Landkreis Ammerland | Auerk | Bentem | Bronswiek | Celle | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Göttingen | Hameln-Purmunt | Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land) | Ollnborg (Stadt) | Oosterholt | Ossenbrügge (Land) | Ossenbrügge (Stadt) | Ostroe | Paane | Rodenborg (Wümm) | Schaumborg | Soltgitter | Stood | Ülzen | Vechte | Veern | Wersermasch | Willemshoben | Wittmund | Wulfenbüttel | Wulfsborg
Harold Pinter, CH, CBE (* 10. Oktober 1930 in London, England; † 24. Dezember 2008 ok dor ) weer en britisch Dramatiker, Speelbaas un kreeg 2005 den Nobelpries för Literatur He hett för Theater, Höörfunk, Feernsehn un Kinofilme schreeven. Vö vun sien fröhe Warke wurrn to dat Absurd Theater tellt. Pinter wurr in Hackney in dat Londoner Eastend boren. Sien Öllern weer Jöden vun osteuropääsch Herkunft, sien Vader Jack Haim Pinter weer Damensnieder, sien Moder Frances Moskowitz Huusfru. Pinter is in dat proletarisch präägt Londoner Eastend upwussen. As he 1948 to dat Militär inberopen wurr, hett he den Kriegsdeenst verwiegert. All as jung Mann hett he Gedichte rutbrocht un speel Theater. Sien över en Stipendium betallt Studium an de Royal Academy of Dramatic Art in London hett he afbraken, um mit en Wannerbühne umhertotrecken, de Shakespeare-Stücke in Irland upführen dee. Sien eerst Theaterstück The Room (Dat Zimmer) schreev he 1957. In dat sülvig Johr fung he mit de Arbeit an dat Stück The Birthday Party (De Gebortsdagsfier) an, dat aber kien Spood harr, ofschons dat vun de Sunday Times loovt wurr. Sien Dörbröök harr he mit dat Stück The Caretaker (De Huusmeester), dat 1960 eerstmals upführt wurr. Dornah folgten dree
David McDowell Brown (* 16. April 1956 in Arlington, Bundesstaat Virginia, USA; † 1. Februar 2003 över den Süüden vun de USA) weer en US-amerikaansch Astronaut. He is bi den Afstört vun de Ruumfähre Columbia in' Fröhjohr 2003 to Dood kommen. Brown hett bit 1974 de Yorktown High School in Arlington besöcht un studeer ansluutend an dat College of William and Mary, wo he 1978 en Bachelor in Biologie kreeg. 1982 hett he sien Doktertitel in Medizin an de Eastern Virginia Medical School maakt. Brown is nah en Praktikum an de Medical University of South Carolina de US-Marine bitreeden. Nah de Utbillen to'n Flegerdokter 1984 weer he Böverdokter an dat Marinehospital in Adak (Alaska). Dornah wurr he de Carrier Air Wing 15 an Bord vun de USS Carl Vinson todeelt, de in' Westpazifik Deenst maken dee. Af 1988 wurr he in Beeville (Texas) to'n Marinepiloten utbildt.Twee Johr later kreeg he sien Flegerlizens as Klassenbest. Ansluutend wurr he in Beeville för de A-6E Intruder utbildt. 1991 wurr he to dat Naval Strike Warfare Center in Fallon (Nevada) versett, wo he as Utbilder un Planungsoffizier insett wurr. Tosätzlich kreeg he noch en Utbillen up de F/A-18 Hornet un floog 1992 an Bord
Friedrich Georg Beckhaus (* 11. Dezember 1927 in Berlin) is en düütsche Schauspeler un Synchroonsnacker. Beckhaus hett de Schauspeleree bi Gustaf Gründgens in Düsseldörp lehrt. He harr dorna Theaterengagements in Hamborg un Berlin. Ok in Film un Feernsehn harr he tallrieke Optreden, so as in den Karl-May-Film Freispruch für Old Shatterhand (1965), Und Jimmy ging zum Regenbogen (1971), Der Stoff aus dem die Träume sind (1972) oder Jeder stirbt für sich allein (1975). Enn vun sien bekanntesten Rullen hett Beckhaus in de Science-Fiction-Reeg Raumpatrouille (1966) speelt, in de he as Atan Shubashi an die Siet vun Dietmar Schönherr, Eva Pflug, Claus Holm, Wolfgang Völz un Ursula Lillig speelt hett. Siet 1967 hett Beckhaus ok in de Filmsynchroonisatschoon arbeit un mehr as 700 Rullen snackt. To’n Bispeel weer he de Stimm vun Hector Elizondo, Peter Boyle, Andrew Robinson, Patrick Stewart, Robert Duvall oder Ken Jenkins. Bito snack he ok den Reekner Grag in de Tekentrickreeg Captain Future. Bito hett he ok Höörspelen snackt, so as Benjamin Blümchen oder Bibi Blocksberg. Benjamin Blümchen Bibi Blocksberg Thomas Bräutigam: Stars und ihre deutschen Stimmen. Lexikon der Synchronsprecher. Schüren, Marborg 2009, ISBN 978-3-89472-627-0, S. 52–53. Friedrich G. Beckhaus in de Internet Movie Database (engelsch) Friedrich
Disse Artikel is man blots en Stubben. Du kannst Wikipedia helpen un em verbetern. De 'Piraten' in de Hanse (üm 1300) hebt sick sülms Likedeelers nannt, as se dat wat se den Koopmans raubt hebt to glieken deelen ünner sick updeelt hebt. Klaus Störtebecker un Gödeke Michels wern de Likendeelers, de in Norddütschland wohl jedereen kennt. Et geeft ünnerscheedliche Verschoonen vun dat Leed vun de Likendeelers. Een ervun geiht man so: Störtebeker un Gödeke Micheel, de roveden beide to liken Deel, to Water un ook to Lanne; bet dat et Gott vun Hewen verdroot, door moßten sei lieden groot Schanne. Störtebeker säd: »Alltohand! De Westsee is uns wohlbekannt, doorheen wölln wi nu fahren. De riken Kooplüüd vun Hamborg, mögt jem ehr Scheep nu wahren.« De Bunte Kuh ut Flandern kam, dat Roov-Schipp op de Hörner nam un stött et wiß in Stücken. Dat Volk sei bröchten na Hamborg op, door müssen sei 'n Kopp all missen. De edlen Herren vun Hamborg dunn'mal, de seilten tosammen de Elv' hendaal, hendaal met Wark sei gungen, düss'n Daag was keen een Röver to sien, so düster de Wulken hungen. De Sünn kam dörch, de Hewen weer hell, "Pass op", Gesellen, riep Gödeke Micheel
Harold Wilfred „Hal“ McKusick (* 1. Juni 1924 in Medford, Massachusetts; † 11. April 2012 in Sag Harbor (New York)) weer en US-amerikaansch Jazzmusiker (Tenorsaxophonist, Altsaxophonist un Klarinettist) vun den Modern Jazz. Hal McKusick is in Newton upwussen mit Ralph Burns as Schoolkamerad. 1942 speel he bi Don Bestor un Les Brown, kört bi Woody Herman (1943) un 1944/45 in dat Orchester vun Boyd Raeburn as ok bi Tom Talbert un Alvino Rey (1946). Dornah is he an de amerikaansch Westküst översiedelt, wo he ünner annern mit Johnny Otis un Buddy Rich arbeit hett. 1948/49 speel he in dat Claude Thornhill-Orchester un 1950/51 bi dat Terry Gibbs-Quintett. Tüschen 1951 bit 1956 hett he meestens bi Elliot Lawrence arbeit un weer en söcht Studiomusiker. In disse Tiet fallt ok de Tosommenarbeit mit Lüüd, de den Jazz nee utfinnen deen, Gil Melle, George Russell (The RCA Victor Jazz Workshop, 1956) un Jimmy Giuffre. Tüschen 1955 un 1958 nehm he negen Alben as Bandleader up, de to'n Deel de Ästhetik vun den Third Stream wedderspeegeln. In de 1960er Johren hett sück Hal McKusick mehr ut de Jazzszene torüchtrucken. He speel blots noch af un to Jazz un hett fakener an Upnahmen för Warfspots
Harry Potter un de Wunnersteen (Originaltitel: Harry Potter and the Philosopher’s Stone, in de USA: Harry Potter and the Sorcerer’s Stone) is de eerste Band vun Joanne K. Rowling ut de Harry-Potter-Romanrieg, de ut söven Delen bestahn deit. Dat Book is an’n 26. Juni 1997 in’n britisch Bloomsbury-Verlag utbrocht worrn; de plattdüütsch Översetten 2002 in’n Verlag Michael Jung in Kiel. Hartmut Cyriacks un Peter Nissen hebben de eersten twee Harry-Potter-Böker översett. Sabine Wilharm hett dat Titelbild schapen. De Geschicht folgt Harry Potter, enen jungen Töverer; sien egen magisch Arf warrt em wies dör en Breef vun de Hogwarts School för Töveree un Hexeree an Harry sien ölbenten Geboortsdag. He findt gau Frünnen, maakt sik man ok Fienden. Op de Höögt vun’t Wark steiht Harry dwars sienen gröttsten Gegensmann: den trüchkamen Lord Voldemort, de Harry sien Öllern ümbröcht hett, as de noch all lütt wesen is. De Roman hett bannig veel mang de britsch Bookpriesen wunnen, bi denen Gören un Öllern afstimmen kunnen, un anner Priesen in den Vereenigten Staten. Anner Kritikerslüüd ut religiösen Kreisen hett de Romanrieg wegen den Magieaspekt böös angriepen. In’n poor Länner is dat Book wedder ’t Gesett. Wohrschau: Dit Tosamenfaten vertellt den helen Inholt un mag
Doasdörp is en Dörp in de Gemeen Vosshusen in’n Landkreis Horborg, Neddersassen. Binnen de Gemeen höört de Oort to de Oortschop Vosshusen. De Oort liggt op de Geest un an’n Westrand von de Horbörger Bargen mit den Staatsforst Rosengoorn. De Naveröörd sünd Vosshusen un Wulmsdörp in’n Noorden, de Fischbeker Heid un Fischbeek un Neegraven in’n Noordoosten, Tempelbarg in’n Oosten, Rosengoorn, Sieversen un Langenrehm in’n Süüdoosten, Swiersdörp, Ilsdörp un Arsdörp in’n Süüdwesten un Ketzendörp un Öbergünn in’n Noordwesten. To de öllsten Teken von Minschen in dat Rebeed von dat hüdige Doasdörp tellt dat Grootsteengraff Doasdörp ut de Jungsteentied. Doasdörp kummt an’n 20. Juni 1295 as Dardestorpe toeerst in en Oorkunn von dat Klooster Hilmssen vör, in de de Bischop Konrad de Propstie St. Andreä in Hilmssen ünner annern de Afgaven in Doasdörp mit een Hoff överlett. In’n Eersten Weltkrieg sünd dree Soldaten ut Doasdörp fullen oder vermisst. Doasdörp is kort vör Enn von’n Tweten Weltkrieg an’n 20. April 1945 von de Briten („A Company“ von de Infanterieeenheit „1st Rifle Brigade“ un de „8th King’s Royal Irish Hussars“) innahmen worrn. Fröher hett to Doasdörp ok en Deel von den Anbo Vosshusen tohöört. Dat weer en lüttje Enklaav in dat Moor, dat in
De fröhere Gemeen Vosshusen is en Deel von de hüdige Gemeen Vosshusen, Landkreis Horborg, in Neddersassen. Dor höört de dree Öörd Vosshusen, Wulmsdörp un Doasdörp to. De Oortschoppen un Gemenen ümto sünd de Hambörger Stadtdeel Neefeld in’n Noorden, de Hambörger Stadtdeel Neegraven-Fischbeek in’n Noordoosten, de Oortschoppen Sottörp un Leversen von de Gemeen Rosengoorn in’n Süüdoosten, de Oortschopen Swiersdörp un Ilsdörp von de Gemeen Vosshusen in’n Süden, de Oortschoppen Ketzendörp, Öbergünn un Buxthu von de Gemeen Buxthu in’n Westen un de Oortschop Rübk von de Gemeen Vosshusen in’n Noordwesten. Dat Rebeed besteiht ut den Deel von de Gemeen Vosshusen, de al von’n 1. Januar 1970 bet to’n 30. Juni 1972 de Gemeen Vosshusen billt hett. De Gemeen Vosshusen hett sik an’n 1. Januar 1970 ut de Gemenen Vosshusen (de bet 11. Dezember 1964 den Naam Wulmsdörp dragen hett) un Doasdörp billt. De Gemeen hett blots bet to’n 1. Juli 1972 bestahn, as se mit de Gemeenreform in Neddersassen Deel von de ne’e un düüdlich gröttere Gemeen Vosshusen worrn is (tohoop mit de Gemenen Ilsdörp, Raad, Rübk un Swiersdörp). De annern veer Gemenen hebbt denn binnen de ne’e Gemeen Oortschoppen billt mit egene Vertreders in Form von en Oortsvörsteiher. Blots de ole